Dié speelgoed kan lei tot geweld | Netwerk24
Perenara hoop Aotearoa kry nuwe baadjie
Die Hurricanes se mede-kaptein, TJ Perenara, glo tensy daar veranderinge gemaak word, sal die Superrugby- Aotearoa-reeks niks meer as ’n eenmalige sukses wees nie.
Nog flieks om te stroom
Met Alan Parker se dood verlede week is daar opnuut belangstelling in sy meesterlike Midnight Express, nou op Netflix. Dis gegrond op die ware verhaal van Billy Hayes (Brad Davis) wat lewenslank in Istanbul tronk toe gestuur is omdat hy met dwelms gesmokkel het.
Dié speelgoed kan lei tot geweld
Deur Marelize Barnard 27 November 2018 06:45
Moenie nagemaakte vuurwapens vir jou kinders as speelgoed koop nie – dit skep nie net ’n kultuur van geweld nie, maar kan ook in rooftogte gebruik word.
Só waarsku die Grassy Park-gemeenskapspolisiëringsforum (GPF) ná voorvalle waarin verdagtes aangekeer is met nagemaakte vuurwapens wat hulle gebruik het om slagoffers te beroof.
In die een geval op Woensdag 21 November is ’n man in Nyanga van sy selfoon beroof nadat hy aangehou is. Metropolisiebeamptes wat patrolliewerk gedoen het, het die twee verdagtes agternagesit en hulle is in hegtenis geneem. Die mans, onderskeidelik 26 en 23 jaar oud, was in besit van ’n nagemaakte vuurwapen.
Op Maandag 19 November was daar ’n soortgelyke voorval in Goodwood. Die rowers, onderskeidelik 31 en 29 jaar oud, het in ’n taxi gespring en probeer wegkom, maar is aangekeer toe beamptes die taxi in Jakes Gerwelrylaan voorgekeer het. Die mans het probeer weghardloop, maar is aangekeer.
Intussen waarsku Philip Bam van die Grassy Park-GPF in ’n tyd dat vroue hul swaar verdiende geld huis toe neem, word dié speelgoedvuurwapens gebruik om hulle te beroof.
Hy het in ’n verklaring gesê die Grassy Park-GPF herhaal sy beroep dat speelgoedvuurwapens wat soos vuurwapens lyk, nié verkoop moet word nie.
Hy sê een van die groot vrese is dat ’n kultuur van die gebruik van vuurwapens gekweek word, veral in gemeenskappe wat deurloop onder gewelddadige misdaad.
“Kinders wat speel asof hulle bendelede is, word teikens om deur regte bendes ingesleep te word. Ons vra ouers om asseblief nie speelgoedvuurwapens vir hul kinders as Kersgeskenke te koop nie,” sê Bam.
Meer oor: Nyanga | Speelgoed | Misdaad | Geweld
Man vas wat juwelierswinkel met speelgoedgeweer beroof
3 vas ná rooftogte met speelgoedgeweer
Dit was ’n speelgoedgeweer, beweer die EFF